2. ΑΝΑΓΚ. ΝΟΜΟΣ υπ' αριθ. 811 της 31/31 Δεκ. 1945 (ΦΕΚ Α΄ 324) Περί διατάξεων αφορωσών τους διερμηνείς της στρατιωτικής υπηρεσίας. Άρθρ.1.-1.«Κατ' εξαίρεσιν των εν άρθρ. 53 του Α.Ν. 833/1937 "περί στελέχους εφέδρων αξιωματικών του κατά Γην Στρατού" οριζομένων, επιτρέπεται, τόσον εν γενική ή μερική επιστρατεύσει, όσον και κατά την περίοδον της ειρήνης, εφ' όσον κατά ταύτην εξακολουθεί λειτουργούσα εν Ελλάδι Σύμμαχος αποστολή, η απονομή του βαθμού του εφέδρου ανθυπολοχαγού αρχειοφύλακος δια Β.Δ/τος, εις πρόσωπα προσλαμβανόμενα υπό της Στρατιωτικής Υπηρεσίας υπό την ιδιότητα του διερμηνέως. Δια την απονομήν του άνω βαθμού απαιτείται ευμενής πρότασις των προϊσταμένων διοικητών και ευνοϊκή κρίσις υπό του Συμβουλίου Επιλογής υπ' αριθ. 2. Τον βαθμόν τούτον διατηρούσι κατά χρονικόν διάστημα της υπό στρατιωτικήν ιδιότητα υπηρεσίας των εν τη θέσει της ειδικότητός των, μεθ' ο επανέρχονται εις την προηγουμένην αυτών κατάστασιν και βαθμόν. 2.Δια την απονομήν του βαθμού του εφέδρου ανθυπολοχαγού, εις τους ανωτέρω, δεν προαπαιτείται η εκπλήρωσις της στρατιωτικής θητείας, δέον όμως να έχωσιν υποστή ούτοι τρίμηνον στρατιωτικήν εκπαίδευσιν. Κατ' εξαίρεσιν, απαλλάσσονται και ταύτης, οι κατά την δημοσίευσιν του παρόντος υπηρετούντες έφεδροι ανθυπολοχαγοί διερμηνείς. 3.Άπασα η υπηρεσία των ανωτέρω ως εφέδρων ανθυπολοχαγών εξ απονομής ως και η προ ταύτης στρατιωτική υπηρεσία ως οπλιτών, λογίζεται ως χρόνος θητείας, αφ' ης κατετάγησαν. Δια τους κατά την ισχύν του παρόντος υπηρετούντας εφέδρους αξιωματικούς διερμηνείς εξ απονομής και τους υπηρετήσαντας υπό την ιδιότητα ταύτην, ο χρόνος υπηρεσίας αυτών ως τοιούτων, λογίζεται ως χρόνος θητείας, αφ' ης ημέρας προσελήφθησαν ως διερμηνείς της Στρατιωτικής Υπηρεσίας. 4.Εις την περίπτωσιν καθ' ην οι ανωτέρω θέλουσιν αποβάλει την ιδιότητα του εφέδρου ανθυπολοχαγού προ της εκπληρώσεως της υποχρεώσεως θητείας, το απομένον υπόλοιπον ταύτης υπηρετείται κατά τα ισχύοντα δια την στρατολογικήν κλάσιν εις ην ανήκουσιν ούτοι. 5.Εις τους συμφώνως προς τας διατάξεις του παρόντος, αποκτώντας τον βαθμόν του εφέδρου ανθυπολοχαγού, δύναται κατά την διάρκειαν της υπηρεσίας των να απονεμηθή ο αμέσως ανώτερος βαθμός, εφ' όσον τυγχάνουσιν έφεδροι γεγυμνασμένοι ή έχουσι τουλάχιστον υποστή την τρίμηνον στρατιωτικήν εκπαίδευσιν και έχουσι τα λοιπά τυπικά και ουσιαστικά προσόντα τα προβλεπόμενα δια την προαγωγήν εφέδρων αξιωματικών των Όπλων και Σωμάτων υπό του Α.Ν. 833/1937, περί στελέχους εφέδρων αξιωματικών του κατά Γην Στρατού" και συμφώνως προς την υπό του Νόμου τούτου, καθοριζομένην διαδικασίαν. Κατ' εξαίρεσιν όσοι εκ των εφέδρων αξιωματικών διερμηνέων, υπηρετούν κατά την έναρξιν της ισχύος του παρόντος Νόμου θα δικαιούνται της αυτής προαγωγής και αν δεν έχωσιν υποστή την τρίμηνον στρατιωτικήν εκπαίδευσιν, εφ' όσον κέκτηνται τα λοιπά ως άνω προσόντα και ήθελον υποβληθή δι' αυτούς ευμενείς προτάσεις. Σελ. 1079 Αξιωματικοί Γραφείου 36.Μ.ν.1-2 6.Οι συμφώνως τω παρόντι Νόμω αποκτώντες τον βαθμόν του εφέδρου αξιωματικού, ως και οι κατέχοντες τούτον κατά την έναρξιν της ισχύος, απολυόμενοι των τάξεων του Στρατού, ανήκουσι πάντες οι τε γεγυμνασμένοι στρατεύσιμοι και έφεδροι των Όπλων και Σωμάτων και οι αγύμναστοι ή υποστάντες την τρίμηνον μόνον στρατιωτικήν εκπαίδευσιν εις την εφεδρείαν του Όπλου ή Σώματος εις ο στρατολογικώς ανήκουσι και με τον βαθμόν ον προ της απονομής έφερον, αναγραφομένης εις τα ατομικά των έγγραφα της ειδικότητός των ως διερμηνέως. 7.Άπαντες οι ανωτέρω προ της απολύσεώς των εκ των τάξεων του Στρατού κατατάσσονται κατόπιν επιλογής: α)Εις καταλλήλους προς εκπαίδευσιν εις Σχολήν Εφέδρων Αξιωματικών εν επιστρατεύσει, και β)Εις μη καταλλήλους. Η σχετική ένδειξις αναγράφεται εις το απολυτήριόν των και εις τα ατομικά των έγγραφα. 8.Ούτοι, καλούμενοι ονομαστικώς ή μετά της κλάσεώς των εν επιστρατεύσει, χρησιμοποιούνται, κατά προτίμησιν προς κάλυψιν των εις διερμηνείς αναγκών, δι' εκ νέου απονομής εις τούτους του βαθμού του εφέδρου αξιωματικού ον έφερον κατά την απόλυσίν των τη προτάσει του Γ.Ε.Σ. και προς κάλυψιν του υπό των πινάκων συνθέσεων προβλεπομένου αριθμού διερμηνέων. 9.Εάν δεν παρίσταται ανάγκη χρησιμοποιήσεως τινών εξ αυτών ή και απάντων ως διερμηνέων, τότε οι μεν κριθέντες ως κατάλληλοι να εκπαιδευθώσι ως έφεδροι αξιωματικοί, θα παραπέμπωνται απ' ευθείας εις την Σχολήν Εφέδρων αξιωματικών και θα ονομάζωνται έφεδροι αξιωματικοί οι εξ αυτών ευδοκίμως αποφοιτούντες αυτής, οι δε κριθέντες ως μη κατάλληλοι, ως και οι αποτυχόντες της Σχολής Εφέδρων Αξιωματικών θα κατατάσσωνται ως έφεδροι οπλίται". Το άρθρ. 1 αντικατεστάθη ως άνω δια του άρθρ. 1 Νόμ. 741/1948. Άρθρ.2.-(Προσωρινής ισχύος). Άρθρ.3.-1.Πάσα λεπτομέρεια αναγκαία δια την εκτέλεσιν του παρόντος ρυθμίζεται δια διαταγών του Υπουργού των Στρατιωτικών. 2.Ο παρών Α. Νόμος ισχύει από της δημοσιεύσεώς του εις την Εφημερίδα της Κυβερνήσεως. Σελ. 1080